মেডিকেল ক্যাম্পে দুই দেশের ৭জন মেডিকেল অফিসার ভারতের স্থানীয় ১৬৩জন শিশু, ২৩৯ জন নারী ও ১৬৮ জন পুরুষ মিলে মোট ৫৭০জন রোগীর বিনামূল্যে প্যাথলজিক্যাল পরীক্ষা, ব্যবস্থাপত্র প্রদান ও ওষুধ প্রদান করেন। বিকেলে উভয় দেশের সীমান্তরক্ষী বাহিনীর কর্মকর্তা ও সদস্যদের মাঝে পারস্পরিক শুভেচ্ছা পুরস্কার প্রদান করা হয়। ক্যাম্পেইন শুরুর আগে বিজিবি কর্মকর্তাদের সম্মানে গার্ড অব অনার প্রদান করে বিএসএফ সদস্যরা। এসময় বাংলাদেশের স্বাধীনতা যুদ্ধে ডালু সীমান্তে শহীদ বিএসএফদের স্মৃতিস্তম্ভে শ্রদ্ধা জানানো হয় দুই দেশের সীমান্তরক্ষী বাহিনীর পক্ষ থেকে।